open-index/open-wikipedia-markdown huggingface dataset:
หอพระคัมภีร์ (เยรูซาเลม)

thumb|right|มุมมองของอาคารจากภายนอก
thumb|ทางเข้าสู่อาคารแห่งหนังสือ
thumb|โดมสีขาวกับกำแพงสีดำ
**หอพระคัมภีร์** ( Heikhal HaSefer) เป็นปีกหนึ่งของพิพิธภัณฑ์อิสราเอลที่ใกล้กับบริเวณเมืองเยรูซาเลมฝั่งตะวันตก สถานที่แห่งนี้ได้เก็บรักษาม้วนหนังสือเดดซี ซึ่งได้ถูกค้นพบระหว่างปี 1947-1956 ในถ้ำ 11 แห่งในเมืองคุมรานทางตะวันตกเฉียงเหนือของทะเลสาบเดดซี

อาคารถูกวางแผนระยะเวลาการสร้าง 7 ปีซึ่งได้เริ่มต้นสร้างในปี 1965 โดยได้รับเงินสนับสนุนจากครอบครัวของเดวิด ซามูเอล ก็อทเท็สแมน ผู้อพยพชาวฮังการี ซึ่งได้ซื้อม้วนหนังสือแห่งทะเลสาบเดดซีให้เป็นของขวัญแก่ประเทศอิสราเอล หนึ่งในบรรดาสถาปนิก ฟิลลิป บาร์ตอสได้แต่งงานกับเซเลสเท รูธ ก็อทเท็สแมน ซึ่งเป็นลูกสาวของก็อทเท็สแมน ยังมีเกเซอร์ เฮลเลอร์ สถาปนิกที่ได้ออกแบบอาคารสำคัญหลายหลังในประเทศอิสราเอล เขาได้แต่งงานกับอลิส แฮมเมอร์ ซึ่งพี่สาวของเธอเป็นหัวหน้าธนาคารแห่งอิสราเอล เธอยังเป็นลูกสาวของหัวหน้ารับบี ของเมืองบูดาเปสต์ ประเทศฮังการี 

แรกเริ่มสถาปนิกชาวอิสราเอลได้คัดค้านอย่างหนักต่อการที่มีสถาปนิกที่ไม่ใช่ชาวอิสราเอลเข้ามาร่วมออกแบบ และเฟรเดอริก จอห์น คีเอสเลอร์ ยังไม่สำเร็จการศึกษาสถาปนิกในเวียนนา ประเทศออสเตรีย และเบอร์ลิน ประเทศเยอรมนี (ทั้งที่ได้จบการศึกษา ณ นิวยอร์ก ประเทศสหรัฐอเมริกา) และยังไม่เคยออกแบบอาคารใดๆเลย อย่างไรก็ตามก็อทเท็สแมน ก็ได้จ้างเขาในต้นปี 1965

อาคารได้สร้างเป็นโดมสีขาว ครอบคลุมพื้นที่ 2 ใน 3 ของอาคารที่อยู่ใต้ดิน ซึ่งได้สะท้อนกับสระน้ำที่อยู่บริเวณรอบข้าง ข้ามจากโดมสีขาวก็จะพบกำแพงสีดำที่ทำด้วยหินบะซอลต์ สีและรูปร่างของโดมได้แนวคิดมาจากจินตนาการในม้วนหนังสือที่กล่าวกับสงครามระหว่างบุตรแห่งแสงสว่างกับบุตรแห่งความมืด โดยโดมสีขาวแสดงถึงบุตรแห่งแสงสว่าง และกำแพงสีดำแสดงถึงบุตรแห่งความมืด

เนื่องจากความเบาะบางของม้วนหนังสือทำให้เป็นไปไม่ได้ที่จะสามารถจัดแสดงได้ตลอดเวลา โดยม้วนหนังสือจะถูกจัดแสดงประมาณ 3-6 เดือน หลังจากนั้นจะนำไปเก็บในโรงเก็บพิเศษที่ป้องกันม้วนหนังสือเป็นอย่างดีจากแสง พิพิธภัณฑ์ยังได้จัดแสดงเอกสารต้นฉบับโบราณรวมถึงอเลปโป โคเด็กซ์ซึ่งเป็นสำเนาการเขียนพระคัมภีร์ในภาษาฮีบรู โดมที่มีลักษณะโดดเด่นได้ถูกใช้เป็นฉากในการถ่ายทำภาพยนตร์แนววิทยาศาสตร์หลายๆ เรื่อง

## อ้างอิง
* Anon., "Endless Cave in Jerusalem" , *[[นิตยสารไทม์|ไทม์]]* ฉบับวันที่ 30 เมษายน พ.ศ. 2508
* Meir Ronen, "Keepers of the Scrolls," *[[เยรูซาเล็มโพสต์]]* ฉบับวันที่ 24 กรกฎาคม พ.ศ. 2540
* Lelke, Roland, "Der endlose Raum in Frederick Kieslers Schrein des Buches," ("ที่ว่างที่ไม่สิ้นสุดในอาคารแห่งหนังสือของเฟรเดอริก คีเอสเลอร์") * (หนังสือ, หน้าที่ 187) Shaker Verlag, Aachen,* (พ.ศ. 2542) (ภาษาเยอรมนี)

## แหล่งข้อมูลอื่น
* อาคารแห่งหนังสือ  พิพิธภัณฑ์อิสราเอล กรุงเยรูซาเล็ม
* พิพิธภัณฑ์อิสราเอล กรุงเยรูซาเล็ม

+
หมวดหมู่:ศาสนายูดาห์
หมวดหมู่:สิ่งก่อสร้างในประเทศอิสราเอล
ชาวปรัสเซียเก่า

thumb|300px|right|ชนเผ่าปรัสเซียภายในกลุ่มชนบอลติค ราว ค.ศ. 1200 บอลติคตะวันออกสีน้ำตาลและบอลติคตะวันตกสีเขียว เขตแดนที่แสดงเป็นเขตแดนโดยประมาณ
**ชนปรัสเซียเก่า** หรือ **ชนบอลติกปรัสเซีย** (;  or *Prußen*; ; ; ; ) เป็นกลุ่มชาติพันธุ์ (ethnic group) ท้องถิ่นในกลุ่มชนบอลต์ (Balts) ที่ตั้งถิ่นฐานอยู่ในบริเวณปรัสเซีย ซึ่งเป็นดินแดนบริเวณทางตะวันออกเฉียงใต้ของทะเลบอลติกในบริเวณรอบ ๆ ลากูนวิตูลา (Vistula Lagoon) และ ลากูนคูโรเนียน (Curonian Lagoon) ภาษาที่พูดปัจจุบันเรียกว่าภาษาปรัสเซียเก่า ซึ่งเป็นภาษาที่ใช้ในบริเวณที่นักวิชาการเชื่อว่าเกี่ยวข้องโดยตรงกับบริเวณลิทัวเนียที่นับถือลัทธิเพกันที่นับถือพระเจ้าเช่นเพอร์กูน

ระหว่างคริสต์ศตวรรษที่ 13 ชนปรัสเซียเก่าถูกพิชิตโดยอัศวินทิวทันและในที่สุดก็ค่อยๆ กลายเป็นเยอรมัน (Germanisation) ในหลายร้อยปีต่อมา อาณาจักรปรัสเซียเดิมของเยอรมนีนำชื่อนี้มาใช้เป็นชื่ออาณาจักร แม้ว่าจะมีผู้นำเป็นชาวเยอรมันผู้กลืนไปกับชนปรัสเซียเก่า ส่วนภาษาปรัสเซียเก่าก็สูญหายไปตั้งแต่คริสต์ศตวรรษที่ 17

ดินแดนของชนปรัสเซียเก่าเป็นดินแดนที่อยู่ราวตอนกลางและตอนใต้ของปรัสเซียตะวันออก — ปัจจุบัน Warmian-Masurian Voivodeship ของโปแลนด์ คาลินินกราด ของรัสเซีย และ ทางใต้ของ บริเวณไคลพาดา (Klaipėda Region) ของลิทัวเนีย

## อ้างอิง

## ดูเพิ่ม
* ประวัติศาสตร์ยุโรป 
* ประวัติศาสตร์เยอรมนี 

ปรัสเซีย
ปรัสเซีย
หมวดหมู่:ปรัสเซีย
เรกองกิสตา

**เรกองกิสตา** (สเปน, กาลีเซีย และ); **เรกงกิชตา** (); **รากุงเก็สตา** (); **เอร์เรกอนกิสตา** () หรือ **อัลอิสติรดาด** () เป็นช่วงเวลา 800 ปีในยุคกลางที่อาณาจักรคริสเตียนในคาบสมุทรไอบีเรียได้รับการพิชิตคืนมาจากอำนาจของมุสลิม

การพิชิตของฝ่ายมุสลิมในอาณาจักรวิซิกอทในคริสต์ศตวรรษที่ 8 (เริ่มในปี ค.ศ. 710–712) เป็นไปเกือบทั่วคาบสมุทรไอบีเรีย (นอกจากบริเวณส่วนใหญ่ของแคว้นกาลิเซีย แคว้นอัสตูเรียส แคว้นกันตาเบรีย และแคว้นบาสก์) แต่เมื่อมาถึงคริสต์ศตวรรษที่ 13 ดินแดนเหล่านี้ (นอกไปจากอาณาจักรเอมีร์แห่งกรานาดาของราชวงศ์นาสริดที่ได้ถูกพิชิตในปี ค.ศ. 1492) ก็คืนมาอยู่ภายใต้การปกครองของประมุขผู้นับถือคริสต์ศาสนา

การพิชิตดินแดนคืนเริ่มขึ้นทันทีหลังจากที่ฝ่ายมุสลิมพิชิตคาบสมุทรได้เกือบทั้งหมด และเป็นสงครามที่ต่อเนื่องกันมาหลายยุคหลายสมัยกว่าจะมาสิ้นสุดลง การก่อตั้งราชอาณาจักรอัสตูเรียส ภายใต้ เปเลเจียสแห่งอัสตูเรียส ในยุทธการที่หมู่บ้านโกบาดองกา ในปี ค.ศ. 722 เป็นชัยชนะครั้งสำคัญครั้งแรกในการพยายามพิชิตดินแดนคืน ชาร์เลอมาญทรงพิชิตดินแดนทางตะวันตกของเทือกเขาพิเรนีส และเซปทิเมเนีย (Septimania) และก่อตั้งเป็นฉนวนพรมแดนสเปน (Marca Hispanica) เพื่อใช้ในการป้องกันพรมแดนระหว่างฝ่ายจักรวรรดิแฟรงก์ และมุสลิม และหลังจากที่สงครามครูเสดได้เริ่มต้นขึ้นปรัชญาของการพิชิตดินแดนคืนก็กลายเป็นส่วนหนึ่งของบริบท ของปรัชญาการทำสงครามเพื่อคริสต์ศาสนา แต่ตั้งแต่ก่อนสงครามครูเสดมาแล้วก็มีทหารจากดินแดนต่าง ๆ ในยุโรปที่เดินทางมายังไอบีเรียเพื่อร่วมในการพิชิตดินแดนคืน เพื่อเป็นการปฏิบัติอย่างผู้มีความศรัทธาในคริสต์ศาสนาหรือเพื่อเป็นการไถ่บาป

ระหว่างยุคการพิชิตดินแดนคืนสถานการณ์ในไอบีเรียเป็นสถานการณ์ที่ซับซ้อนกว่าที่จะอธิบายได้ด้วยปรัชญาใด ๆ ผู้นำคริสเตียนและมุสลิมบางทีก็ต่อสู้กันเอง และบางทีก็ร่วมมือกันระหว่างผู้นำต่างศาสนาในการต่อสู้ศัตรูร่วมกัน การต่อสู้ระหว่างฝ่ายคริสเตียนและฝ่ายมุสลิมก็หยุดยั้งเป็นช่วง ๆ ที่เป็นช่วงที่เป็นช่วงของความสันติสุข ฝ่ายมุสลิมเองเมื่อเสียดินแดนไปก็พยายามยึดกลับคืนมาอีก และปัจจัยที่ทำให้สับสนยิ่งขึ้นไปอีกคือกลุ่มทหารรับจ้างที่เข้าร่วมการต่อสู้กับฝ่ายใดก็ได้ที่ให้ค่าตัวสูงกว่า

การพิชิตดินแดนคืนยุติลงในปี ค.ศ. 1238 เมื่อดินแดนมุสลิมในไอบีเรียเหลืออยู่แต่เพียงอาณาจักรเอมีร์แห่งกรานาดา (Emirate of Granada) กลายเป็นเมืองขึ้นของกษัตริย์คริสเตียนแห่งคาสตีลซึ่งเป็นอยู่ต่อมาอีก 250 ปี จนฝ่ายสเปนได้รับชัยชนะในการยึดกรานาดา ในสงครามกรานาดาในปี ค.ศ. 1492 ซึ่งเป็นเหตุการณ์สุดท้ายในการกำจัดอำนาจของมุสลิมออกจากสเปนทั้งหมด ประมุของค์สุดท้ายของมุสลิมในกรานาดาคือมุฮัมมัดที่ 12 แห่งกรานาดา (:en:Muhammad XII of Granada) หรือที่รู้จักกันในนาม "โบอับดิล" (Boabdil) ยอมแพ้แก่พระเจ้าเฟอร์ดินานด์ที่ 2 แห่งอารากอน และสมเด็จพระราชินีนาถอิซาเบลลาที่ 1 แห่งคาสตีล พระมหากษัตริย์และกษัตรีย์คาทอลิก (“los Reyes Católicos”)

## อ้างอิง

## ดูเพิ่ม
* ประวัติศาสตร์สเปน 

## แหล่งข้อมูลอื่น

หมวดหมู่:ประวัติศาสตร์สเปน
หมวดหมู่:ประวัติศาสตร์โปรตุเกส
หมวดหมู่:ประวัติศาสตร์มุสลิม
หมวดหมู่:สงครามครูเสด
หมวดหมู่:สงครามศาสนา
หมวดหมู่:อินเทอร์เน็ตมีม
การปฏิรูปดินแดนในเยอรมนี

[thumb|280px |[จักรวรรดิโรมันอันศักดิ์สิทธิ์ในปี ค.ศ. 1789 เป็นภาพของรัฐจำนวนมาก]]
**การปฏิรูปดินแดนในเยอรมนี** () เป็นการปฏิรูปอาณาเขตการปกครองทั้งทางฆราวัสจักรและสังฆาจักร (Mediatisation และ Secularisation) ในเยอรมนีที่เกิดขึ้นระหว่างปี ค.ศ. 1795 จนถึงปี ค.ศ. 1814 ระหว่างปลายสมัยการปฏิวัติฝรั่งเศสสมัยนโปเลียน

“Mediatisation” คือกระบวนการในการผนวกดินแดนของเจ้าผู้ครององค์หนึ่งให้แก่เจ้าผู้ครองนครอีกองค์หนึ่ง ที่มักจะยังคงทิ้งให้สิทธิบางอย่างไว้ให้แก่ผู้ที่ถูกผนวก

“Secularisation” เป็นการเวนคืนดินแดนที่เดิมอยู่ภายใต้การปกครองของสงฆ์เช่นอาณาจักรสังฆราชหรือสำนักสงฆ์มาเป็นของฆราวาส

หลังจากจักรวรรดิการอแล็งเฌียง (Carolingian Empire) ล่มสลายลงเนื่องมาจากกฎการแบ่งดินแดนให้แก่ผู้สืบตระกูลแต่ละคนเท่า ๆ กันตามที่ระบุไว้ในกฎบัตรซาลลิคและการขยายตัวของระบบศักดินา ยุโรปก็กลายเป็นอาณาจักรอิสระเล็กอาณาจักรน้อย พระเจ้าแผ่นดินเยอรมันและจักรพรรดิแห่งจักรวรรดิโรมันอันศักดิ์สิทธิ์องค์ต่อ ๆ มาก็ทรงมอบอำนาจการปกครองให้แก่อาณาจักรสังฆราช, แอบบีและคอนแวนต์ และมอบฐานะให้หลายนครหรือหมู่บ้านทั่วเยอรมนีมีฐานะเป็นเสรีนครจักรวรรดิ (Free imperial city) การปกครองในเยอรมนีไม่เหมือนกับในอังกฤษหรือฝรั่งเศสตรงที่พระมหากษัตริย์เยอรมันไม่ทรงสามารถรวบรวมอำนาจการปกครองเข้ามาเป็นอาณาจักรที่มีศูนย์กลางร่วมกัน ฉะนั้นในช่วงเวลาหลายร้อยปีของการปกครองภายใต้จักรวรรดิการอแล็งเฌียง เยอรมนีก็ประกอบด้วยอาณาจักรอิสระเล็กอาณาจักรน้อยกว่า 300 อาณาจักร

## อ้างอิง

## ดูเพิ่ม
* อาณาจักรสังฆราช
* จักรวรรดิโรมันอันศักดิ์สิทธิ์

หมวดหมู่:ประวัติศาสตร์เยอรมนี
หมวดหมู่:จักรวรรดิโรมันอันศักดิ์สิทธิ์
หมวดหมู่:การปฏิรูป
เยเรเมียส ฟาน ฟลีต

**เยเรเมียส ฟาน ฟลีต** (; พ.ศ. 2145–2206) หรือที่คนไทยเรียกกันว่า **วัน วลิต** เป็นพ่อค้าชาวดัตช์ของบริษัทอินเดียตะวันออกของเนเธอร์แลนด์ เขาดำรงตำแหน่งผู้อำนวยการการค้าของบริษัทอินเดียตะวันออกในกรุงศรีอยุธยา ช่วงรัชสมัยสมเด็จพระเจ้าปราสาททอง ระหว่าง พ.ศ. 2176 ถึง 2185 และได้เขียนหนังสือบันทึกเกี่ยวกับประเทศไทยไว้ 5 เล่ม เป็นภาษาดัตช์ ต่อมาได้มีผู้แปลเป็นภาษาอังกฤษ
* *Description of the Kingdom of Siam* (การพรรณนาเรื่องราชอาณาจักรสยาม) เมื่อ พ.ศ. 2179  แปลเป็นภาษาไทยโดยกรมศิลปากร
* *The Short History of the Kingdom of Siam* (พระราชพงศาวดารกรุงศรีอยุธยาโดยสังเขป) เมื่อต้นปี พ.ศ. 2183 แปลเป็นภาษาไทยโดยพลตรี หม่อมราชวงศ์ศุภวัฒย์ เกษมศรี ชื่อ "พระราชพงศาวดารกรุงศรีอยุธยา" และโดยวนาศรี สามนเสน และประเสริฐ ณ นคร ชื่อ "พระราชพงศาวดารสังเขป"
* *The Historical Account of the War of Succession following the death of king Pra Interajatsia, 22nd King of Ayuthian Dynasty* (รายงานทางประวัติศาสตร์เกี่ยวกับสงครามสืบราชสมบัติหลังจากสมเด็จพระอินทรราชา พระเจ้าแผ่นดินองค์ที่ 22 แห่งกรุงศรีอยุธยา) เมื่อปลาย พ.ศ. 2183 แปลเป็นภาษาไทยโดยกรมศิลปากร ตีพิมพ์ประชุมพงศาวดาร ภาคที่ 79 ชื่อ "จดหมายเหตุวันวลิต (ฉบับสมบูรณ์)"

เยเรเมียส ฟาน ฟลีต เกิดที่เมืองสกีดาม เป็นบุตรคนสุดท้องของเอวาท์ ฮัยเบรคต์โซน (Eewout Huybrechtszoon) และมาริตเจ คอร์เนลิสด็อกเตอร์ ฟาน ฟลีต (Maritge Cornelisdochter van Vliet) ได้เดินทางออกจากเนเธอร์แลนด์ด้วยเรือเฮทวาเปนฟันรอตเทอร์ดาม () เมื่อเดือนพฤษภาคม พ.ศ. 2171 ถึงเมืองปัตตาเวีย (ปัจจุบันคือกรุงจาการ์ตา) เมื่อ พ.ศ. 2172 ก่อนจะได้รับคำสั่งให้ไปประจำที่ญี่ปุ่น และต่อมาได้รับการเลื่อนตำแหน่งเป็นพ่อค้า ทำหน้าที่ค้าขายกับกรุงศรีอยุธยาใน พ.ศ. 2176 ขณะที่อยู่ในกรุงศรีอยุธยา ฟาน ฟลีตมีภรรยาลับชื่อออสุต พะโค หญิงชาวมอญ โดยทั้งคู่มีบุตรสาว 3 คน ภายหลังเมื่อนายฟานฟลีตออกจากสยามใน พ.ศ. 2184 จึงได้มีศึกชิงลูกกัน ผลก็คือบุตรทั้งสามคนอยู่กับนางออสุตตราบจนเธอสิ้นชีวิต

หลังจากเป็นผู้อำนวยการสถานีการค้าในสยามเป็นเวลา 9 ปี เยเรเมียส ฟาน ฟลีต ได้รับการเลื่อนตำแหน่งเป็นผู้ว่าราชการเมืองมะละกา คนที่ 2 เมื่อเดือนกันยายน พ.ศ. 2185 เขาเดินทางกลับเนเธอร์แลนด์เมื่อ พ.ศ. 2190 และใช้ชีวิตที่บ้านเกิดจนเสียชีวิตเมื่อเดือนกุมภาพันธ์ พ.ศ. 2206 อายุ 61 ปี

## เชิงอรรถ

## อ้างอิง

หมวดหมู่:นักธุรกิจชาวดัตช์
หมวดหมู่:ชาวต่างชาติในกรุงศรีอยุธยา
หมวดหมู่:บุคคลจากสกีดาม
หมวดหมู่:ความสัมพันธ์ไทย–เนเธอร์แลนด์
หมวดหมู่:ประวัติศาสตร์นิพนธ์ของประเทศไทย
รัฐเคาะลีฟะฮ์

**รัฐเคาะลีฟะฮ์** ( จาก  *khilāfa*) เป็นเขตการปกครองแบบหนึ่งในอาณาจักรมุสลิมที่มีประมุขเป็นเคาะลีฟะฮ์ที่มาจากปรัชญาว่าเป็นผู้สืบอำนาจมาจากนบีมุฮัมมัด ศาสดาของศาสนาอิสลาม 

ซุนนีย์ระบุว่าเคาะลีฟะฮ์ควรจะเป็นผู้ที่ได้รับเลือกโดยสภาชูรออ์ ผู้ได้รับเลือกโดยมุสลิมหรือผู้แทน ชีอะฮ์เชื่อว่าเคาะลีฟะฮ์คืออิมามผู้สืบเชื้อสายมาจากอะฮ์ลุลบัยต์ (Ahl al-Bayt) ตั้งแต่สมัยมุฮัมมัดมาจนถึงปี ค.ศ. 1924 เคาะลีฟะฮ์ต่อมาและในปัจจุบันมาจากหลายราชวงศ์ที่รวมทั้งราชวงศ์อุมัยยะฮ์ (ผู้ถูกขับออกจากดามัสกัสไปยังกอร์โดบา), ราชวงศ์อับบาซียะฮ์ (ผู้ปกครองแบกแดดและขับอุมัยยะฮ์ออกจากดามัสกัส), ราชวงศ์ฟาติมียะห์ (ผู้ปกครองจากไคโร) และราชวงศ์ออตโตมัน

ระบบเคาะลีฟะฮ์เป็นระบบการปกครองระบบเดียวที่ได้รับการอนุมัติจากเทววิทยาอิสลาม (Islamic theology) และเป็นปรัชญาการปกครองหลักของซุนนีย์โดยเสียงข้างมากของมุสลิมในต้นศตวรรษ

## อ้างอิง

## ดูเพิ่ม
* ศาสนาอิสลาม

หมวดหมู่:ประวัติศาสตร์ศาสนาอิสลาม
*
หมวดหมู่:ก่อตั้งในคริสต์ศตวรรษที่ 7
หมวดหมู่:รัฐอิสลามแบ่งตามประเภท
รัฐเคาะลีฟะฮ์กุรฏุบะ

**รัฐเคาะลีฟะฮ์กุรฏุบะ** () ปกครองคาบสมุทรไอบีเรียและแอฟริกาเหนือจากเมืองกุรฏุบะตั้งแต่ ค.ศ. 929 จนถึง ค.ศ. 1031 สมัยนี้เป็นสมัยของความรุ่งเรืองทางการค้าขายและทางวัฒนธรรม สถาปัตยกรรมอิสลามชิ้นเอกหลายชิ้นของไอบีเรียสร้างขึ้นในสมัยนี้ รวมทั้งมัสยิดใหญ่แห่งกอร์โดบา (Great Mosque of Córdoba) ในเดือนมกราคม ค.ศ. 929 อับดุรเราะห์มานที่ 3ประกาศตนเป็น “เคาะลีฟะฮ์” แห่งกอร์โดบา แทนตำแหน่ง “เอมีร์แห่งกอร์โดบา” (Emir of Córdoba) เดิม อับดุรเราะห์มานที่ 3 มาจากราชวงศ์อุมัยยะฮ์ราชวงศ์ที่มีตำแหน่งเป็นเอมีร์แห่งกอร์โดบามาตั้งแต่ ค.ศ. 756 การปกครองในฐานะกาหลิบถือกันว่าเป็นสมัยที่รุ่งเรืองที่สุดของมุสลิมในคาบสมุทรไอบีเรีย 

อาณาจักรสลายตัวไปแทบทั้งหมดในสงครามกลางเมืองระหว่างผู้สืบเชื้อสายจากกาหลิบฮิชามที่ 2 และผู้สืบการปกครองจากนายกรัฐมนตรี (hayib) อัลมันศูร อิบน์ อะบี อามิร ส่วนที่เหลืออยู่บ้างก็อยู่มาจนถึง ค.ศ. 1031 เมื่อหลังจากการต่อสู้กันภายในต่อเนื่องกันอยู่หลายปีก็แตกแยกออกไปเป็นไตฟา (Taifa) หรือรัฐย่อย ๆ

## ประชากร
Thomas Glick รายงานว่า "แม้จะมีการอพยพออกไปเป็นจำนวนมากในช่วงภัยแล้งและความอดอยากในคริสต์ทศวรรษ 750 การอพยพเข้าของชาวเบอร์เบอร์ที่มาใหม่จากแอฟริกาเหนือเป็นคุณลักษณะที่คงที่ของประวัติศาสตร์อันดาลูซี ซึ่งทำให้มีประชากรเพิ่มขึ้นอย่างรวดเร็วในคริสต์ศตวรรษที่ 10 ชาวฮิสแปนิก-โรมันที่หันมาเข้ารับอิสลามจำนวน 6 หรือ 7 ล้านคน เป็นประชากรส่วนใหญ่และยังครอบครองลำดับสังคมขั้นต่ำสุด"  มีการประมาณว่าเมืองหลวงมีประชากรประมาณ 450,000 คน ทำให้เป็นเมืองที่มีประชากรมากเป็นอันดับ 2 ของยุโรปในขณะนั้น

## รายพระนาม

## อ้างอิง

## บรรณานุกรม

* 
* 
* 

หมวดหมู่:รัฐเคาะลีฟะฮ์
หมวดหมู่:ประวัติศาสตร์ศาสนาอิสลาม
หมวดหมู่:รัฐสิ้นสภาพในประเทศสเปน
หมวดหมู่:รัฐและดินแดนที่ก่อตั้งในคริสต์ศตวรรษที่ 8
หมวดหมู่:สิ้นสุดในคริสต์ศตวรรษที่ 11
เคานต์แห่งบลัว

[thumb|240px|[ตราอาร์มเคานต์แห่งบลัวเดิม]]
[thumb|240px|[ตราอาร์มเคานต์แห่งบลัวใหม่]]
**เคานต์แห่งบลัว** () เดิมมีศูนย์กลางที่บลัว ทางใต้ของกรุงปารีสในฝรั่งเศส เมืองสำคัญก็นอกไปจากบลัวเองแล้วก็ได้แก่ชาทร์ บลัวมีความสัมพันธ์กับช็องปาญ, ชาตียง (ประมุขมักจะมาพำนักที่บลัว) และต่อมากับพระมหากษัตริย์ฝรั่งเศส บลัวมีบทบาทสำคัญระหว่างสงครามร้อยปีเมื่อโจนออฟอาร์กใช้เป็นที่มั่น

อาณาบริเวณของบลัวเปลี่ยนแปลงไปตามกาลเวลา ทางด้านเหนือติดกับนอร์ม็องดี ดินแดนบลัวต่อมาก็ขายให้เป็นทรัพย์สินส่วนพระมหากษัตริย์ในปี ค.ศ. 1291 

## ดูเพิ่ม
* ประวัติศาสตร์ฝรั่งเศส 

บลัว
จักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์

**จักรพรรดิมัคซีมีลีอานที่ 2 แห่งจักรวรรดิโรมันอันศักดิ์สิทธิ์** () (31 กรกฎาคม ค.ศ. 1527 - 12 ธันวาคม ค.ศ. 1576) ทรงเป็นพระมหากษัตริย์แห่งโบฮีเมีย พระมหากษัตริย์แห่งฮังการี และจักรพรรดิแห่งจักรวรรดิโรมันอันศักดิ์สิทธิ์

## อ้างอิง

หมวดหมู่:บุคคลที่เกิดในปี พ.ศ. 2070
หมวดหมู่:จักรพรรดิโรมันอันศักดิ์สิทธิ์
หมวดหมู่:ผู้ปกครองออสเตรีย
หมวดหมู่:พระมหากษัตริย์ฮังการี
หมวดหมู่:พระมหากษัตริย์โบฮีเมีย
หมวดหมู่:มกุฎราชกุมารแห่งฮังการี
หมวดหมู่:ราชวงศ์ฮาพส์บวร์ค
หมวดหมู่:ผู้สำเร็จราชการแทนพระองค์
หมวดหมู่:บุคคลจากเวียนนา
หมวดหมู่:ไนต์ออฟเดอะการ์เตอร์
ไข่น้ำ

**ไข่น้ำ** หรือ แกงจืดไข่น้ำ  เป็นเมนูง่ายๆ ที่สามารถทำทานได้ภายในครัวเรือน เครื่องปรุงและส่วนผสมใช้ไม่เยอะ เป็นเมนูที่ เด็กๆ ชอบรับประทาน เคล็ดลับของอาหารจานนี้คือ เมื่อทอดไข่เสร็จแล้ว ก่อนนำไปใส่ในซุป ควรทิ้งไว้ให้สะเด็ด น้ำมัน หรือใช้กระดาษซับน้ำมันช่วยด้วยก็จะดี เพื่อไม่ให้แกงจืดมันเกินเพราะน้ำมันจากไข่ทอดที่ใส่ลงไป และ ที่ขาดไม่ได้คือต้องโรยกระเทียมเจียวก่อนเสริฟทุกครั้ง ซึ่งจะช่วยทำให้รสชาติน้ำซุปหอม และกลมกล่อมมากขึ้น

## อ้างอิง


 หมวดหมู่: อาหารไทย
หมวดหมู่:อาหารจากไข่
ซิตีส์บิวต์ออนแซนด์

***ซิตีส์บิวต์ออนแซนด์*** () คือ อีพีแรกของวง VersaEmerge ในปี 2007 

## รายชื่อเพลง

หมวดหมู่:อัลบั้มเพลงในปี พ.ศ. 2550
เพอร์เซปชันส์

***เพอร์เซปชันส์*** () คือ อีพีอันดับที่ 2 ของวง VersaEmerge

## รายชื่อเพลง

หมวดหมู่:อัลบั้มเพลงในปี พ.ศ. 2551
เวอร์ซาอีเมิร์จ

**เวอร์ซาอีเมิร์จ** () เริ่มฟอร์มวงโดย Anthony Martone และ Blake Harnage เมื่อทั้งคู่ยังเรียน High School กระทั่งเขาทั้งสอง เริ่มมีประสบการณ์ พวกเขาจึงไปแสดงสด ซึ่งประสบความสำเร็จอย่างมาก ในการแสดงสดครั้งแรกได้เสียงตอบรับอย่างไม่น่าเชื่อ จนกระทั่ง บัดนี้เพื่อความสมบูรณ์แบบ ทางวงได้รับคนเพิ่มวึ่งประกอบไปด้วย Jerry Pierce,Sierra Kusterbeck และ  Devin Ingelido นี้คือการเริ่มต้นวงอย่างแท้จริงในนาม VersaEmerge

## ผลงาน

### อัลบั้มเต็ม
*Fixed At Zero*

### เดโม,อีพี
**[[Cities Built On Sand]]* (Self-Released, 2007)
**[[Perceptions (album)|Perceptions]]* (Self-Released, 2008)
**[[VersaEmerge (album)|VersaEmerge]]* (Fueled By Ramen, 2009)

## สมาชิก
*Sierra Kusterbeck - ร้องนำ
*Blake Harnage - กีต้าร์/ร้อง
*Jerry Pierce - กีต้าร์
*Devin Ingelido - เบส
*Anthony Martone - กลอง

## อ้างอิง

## แหล่งข้อมูลอื่น
* VersaEmerge at MySpace
* VersaEmerge  at PureVolume
* Official Website 
* VersaEmerge Thronemag Page  at Thronemag
* Album review at Up-Load 
* ChangeTheRecord.net interview 

หมวดหมู่:กลุ่มดนตรีสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2548
พัก ซี-ย็อน

**พัก ซียอน** (; ) เป็นนางแบบและนักแสดงชาวเกาหลีใต้ในอดีตเธอเคยได้รับตำแหน่งรองชนะเลิศอันดับ 2 ในการประกวดมิสเกาหลีปี ค.ศ. 2000

## ผลงาน
### ละครชุดทางโทรทัศน์
* 2004: *Feng Qiu Huang* (CCTV)
* 2004: *Han Xue Bao Ma* (CCTV)
* 2004: *Bao Lian Deng* (CCTV)
* 2005: *[[My Girl (2005 TV series)|My Girl]]* (SBS)
* 2006: *[[Yeon Gaesomun (TV series)]]* (SBS)
* 2006: *[[Hyena (TV series)|Hyena]]*
* 2007: *[[Waiting for Spring Comes]]* (KBS)
* 2008: *[[On Air (TV series)|On Air]]* (SBS)cameo
* 2008: *[[La Dolce Vita (TV series)|La Dolce Vita]]* (MBC)
* 2009: *Story of a Man* (KBS)
* 2009: *[[Family Outing]]*  (SBS)
* 2010: *Coffee House* (SBS)

### ภาพยนตร์
* 2006: *[[The Fox Family]]*
* 2007: *Zigzag Love*
* 2007: *[[A Love]]*
* 2008: *[[Dachimawa Lee]]*
* 2008: *[[Marine Boy (film)|Marine Boy]]*

### มิวสิกวิดีโอ
* 2005: Woo Soo - "Habit"
* 2006: Big 4 (SG Wannabe, Kim Jong Kook, M to M) - "Gone With the Wind"
* 2006: Big 4 (SG Wannabe, Kim Jong Kook, M to M) - "Untouchable"
* 2007: MC the Max - "My Heart Cannot Go On Like This Any Longer" (가슴아 그만해)
* 2009: Park Hyo Shin (박효신)- "After Love" (사랑한 후에)

### โฆษณา
* Biotherm Cosmetics
* Levi's '바이스 레이디 스타일'
* Cass Beer
* KFC Chicken Salad
* Mise En Scene 'Pearl Shining Shampoo'
* 롯데칠성음료 '2% 부족할 때'
* KTF
* Enprani
* Nate Drive

## แหล่งข้อมูลอื่น
* 
* Eyagi Entertainment  
* Cyworld website 

หมวดหมู่:นักแสดงหญิงชาวเกาหลีใต้
หมวดหมู่:บุคคลจากปูซาน
หมวดหมู่:นักแสดงหญิงจากปูซาน
อี ฮโยรี

**อี ฮโยรี** (, ) เป็นนักร้องและนักแสดงสาวชาวเกาหลีใต้เกิดเมื่อวันที่ 10 พฤษภาคม ค.ศ. 1979

## ผลงานเพลง
### ซิงเกิล
* 2546
:*10 Minutes
:*Hey Girl
:*Remember Me
* 2549
:*Get Ya
:*Shall We Dance?
:*Straight Up
* 2551
:*U-Go-Girl
:*Hey Mr.Big
* 2553
:*Swing
:*Chitty Chitty Bang Bang
* 2556
:*Bad girls
:*Miss korea
* 2560
:*Seoul
:*Black

### อัลบั้ม

### ดิจิทัล ซิงเกิล
* Anyclub (featuring Teddy (from 1tym))
* Anymotion (featuring Eric)
* Anystar (featuring Lee Jun Ki)
* Toc Toc Toc
* Scolded
* Don't Love Her
* Off the Rec

### ดีวีดี
* Made in Hyolee (ดีวีดีภาพยนตร์สารคดีเกี่ยวกับเธอ 2 แผ่น) 
* It's Hyorish (ดีวีดีคอนเสิร์ต 2 แผ่น)

### รายการ ''Hangout with Yoo''

## ละครโทรทัศน์
* 2548 **SBS** Three Leaf Clover (ช่อง 3 - รอฟ้ากำหนดรัก)
* 2550 **SBS** Perhaps Love (ช่อง 7 - รักสุดท้าย...เพื่อเธอ)
* 2551 **SBS** ON AIR (*ดารารับเชิญ*) (ช่อง 7 - ON AIR เล่ห์รัก โลกมายา)

## รายการโทรทัศน์

## รางวัล

## อ้างอิง
* http://news.media.daum.net/entertain/music/200603/25/SpoSeoul/v12156348.html?_right_popular=R9 
* http://news.media.daum.net/snews/entertain/broadcast/200603/24/hankooki/v12142519.html 

หมวดหมู่:นักร้องป็อปหญิงชาวเกาหลีใต้
หมวดหมู่:นักแสดงสาวชาวเกาหลีใต้
หมวดหมู่:บุคคลจากโซล
หมวดหมู่:ศิลปินสังกัดดีเอสพีมีเดีย
หมวดหมู่:สมาชิกของฟิงเคิล
หมวดหมู่:สมาชิกของแซ็กทรี
หมวดหมู่:ศิลปินสังกัดบีทูเอ็มเอนเตอร์เทนเมนต์
หมวดหมู่:นักร้องหญิงชาวเกาหลีใต้ในศตวรรษที่ 21
หมวดหมู่:ไอดอลหญิงชาวเกาหลีใต้
หมวดหมู่:นักร้องจากโซล
หมวดหมู่:ผู้ชนะมามาอะวอดส์
สกูบี้-ดู

***สกูบี้-ดู*** () เป็นแฟรนไชส์การ์ตูนเคลื่อนไหวอเมริกัน ประกอบด้วยซีรีส์โทรทัศน์แอนิเมชันหลายซีรีส์ ซึ่งผลิตตั้งแต่ปี 1969 จนถึงปัจจุบัน ซีรีส์ดั้งเดิม *[[สกูบี้-ดู นายอยู่ไหน!]]* ผลิตให้ฮันนา-บาร์เบรา โดยนักเขียนโจ รูบีและเคน สเพียส์ในปี 1969 ซีรีส์เช้าวันเสาร์นี้นำแสดงโดยวัยรุ่นสี่คน คือ เฟรด โจนส์, แดฟนี เบลก, เวลมา ดิงค์ลีย์ และนอร์วิล "แชกกี" โรเจอส์ และพาสุนัขพันธุ์เกรตเดนสีน้ำตาลชื่อ สกูบี้-ดู ไปด้วย ผู้ไขปริศนาเกี่ยวข้องกับสิ่งที่น่าจะเป็นสิ่งมีชีวิตเหนือธรรมชาติผ่านการกระทำชวนหัวและความผิดพลาดต่าง ๆ

ในปี 2013 ทีวีไกด์จัดอันดับ *สกูบี้-ดู* เป็นการ์ตูนทีวียอดเยี่ยมตลอดกาลอันดับห้า

## ตัวละครหลัก

## ภาพรวมละครชุด

## อ้างอิง

หมวดหมู่:สื่อมวลชนแบ่งตามแฟรนไชส์
หมวดหมู่:แฟรนไชส์แฮนนา-บาร์เบรา
แคลร์ เดนส์

**แคลร์ แคทเธอริน เดนส์** (, เกิดเมื่อวันที่ 12 เมษายน ค.ศ. 1979) เป็นนักแสดงชาวอเมริกัน เป็นที่รู้จักในผลงานการแสดงละครโทรทัศน์เรื่อง *My So-Called Life* ทางช่องเอบีซี ในบทแอนเจลา เชส และผลงานการแสดงภาพยนตร์อย่าง *[[โรมิโอ + จูเลียต]]* (รับบทจูเลียต) *[[ฅนเหล็ก 3 กำเนิดใหม่เครื่องจักรสังหาร]]* (รับบทเคต บรูว์สเตอร์) เธอเคยได้รับรางวัลลูกโลกทองคำ 4 สมัยและได้รับรางวัลไพรม์ไทม์เอมมี 3 สมัย เธอยังเคยเป็นพากย์เสียงให้ภาพยนตร์เรื่อง *[[เจ้าหญิงจิตวิญญาณแห่งพงไพร]]*

หมวดหมู่:นักแสดงอเมริกัน
หมวดหมู่:บุคคลจากแมนแฮตตัน
เมแกน ฟอกซ์

**เมแกน เดนิส ฟอกซ์** (; เกิดเมื่อวันที่ 16 พฤษภาคม ค.ศ. 1986) เป็นนักแสดงและนางแบบชาวอเมริกัน

หลังจากประสบความสำเร็จในอาชีพนางแบบ เธอเริ่มมีผลงานการแสดงในปี 2001 โดยเธอแสดงบทสมทบในบท ไบรแอนนา วอลเลซ ในภาพยนตร์ *Holiday In The Sun* แสดงร่วมกับแมรี เคต โอลเซนและแอชลีย์ โอลเซน ฟอกซ์ยังเป็นแขกรับเชิญในซีรีส์ทางโทรทัศน์อีกหลายเรื่องอย่าง *What I Like About You*, *Two and a Half Men*, *The Help*, *Ocean Ave* รวมถึงใน *Hope and Faith*

ในปี 2004 ฟอกซ์มีผลงานภาพยนตร์สองเรื่องแสดงร่วมกับลินเซย์ โลแฮน ใน *Confessions Of A Teenage Drama Queen* ภาพยนตร์เรื่องอื่นเช่น *Crimes Of Fashion* (TV) (2004) *How to Lose Friends & Alienate People* (2008) และ *Whore* (2008) ฟอกซ์โด่งดังในบทมิเกลา เบนส์ ในบทแฟนสาวของไชอา เลอบัฟในเรื่อง *[[Transformers (film)|Transformers]]* จากบทนี้ทำให้เธอได้รับการเสนอชื่อหลายรางวัลในทีนชอยซ์อวอร์ดส ผลงานถัดมาเป็นภาคต่อของเรื่องนี้คือ *[[Transformers: Revenge of the Fallen]]*, *[[Jennifer's Body]]*, *[[Jonah Hex (film)|Jonah Hex]]* และ *The Crossing*

## ชีวิตช่วงต้น
เมแกน เดนิส ฟอกซ์เกิดเมื่อวันที่ 16 พฤษภาคม ค.ศ. 1986 โอกริดจ์ รัฐเทนเนสซี จากกลอเรีย ดาร์ลีน (nสกุลเดิม ซิสสัน) กับแฟรงกลิน ทอมัส ฟอกซ์ เธอใช้ชีวิตวัยเด็กในร็อกวูดที่อยู่ใกล้เคียง พ่อแม่หย่ากันตอนเธออายุ 3 ขวบ จากนั้นแม่ของเธอแต่งงานใหม่ และฟอกซ์กับพี่/น้องสาวได้รับการเลี้ยงดูจากแม่และ Tony Tonachio พ่อเลี้ยง

## ผลงาน
### ภาพยนตร์

### รายการโทรทัศน์

### วิดีโอเกม

### มิวสิกวิดีโอ

## อ้างอิง

## แหล่งข้อมูลอื่น

* 
* 

หมวดหมู่:นักแสดงอเมริกัน
หมวดหมู่:นางแบบอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายไอริช‎
หมวดหมู่:บุคคลจากรัฐเทนเนสซี
อานัส ฬาพานิช

**อานัส ฬาพานิช** ชื่อเล่น **นัส** (เกิด 12 ตุลาคม พ.ศ. 2521) เป็นนักแสดงชาวไทย นับถือศาสนาอิสลาม มีผลงานการแสดงละครอย่างเรื่อง เลือกแล้วคือเธอ, เศรษฐีตีนเปล่า, ฝนใต้, หัวใจไกลปืนเที่ยง, เพลิงมายา, กระต่ายหลงจันทร์, เจ้าบ่าวโค้งสุดท้าย, คู่แกร่งแข่งกันเก่ง, กลลวงรัก, นกออก ฯลฯ
## ประวัติ
อานัส ฬาพานิช เกิดเมื่อวันที่ 12 ตุลาคม พ.ศ. 2521 ที่อำเภอบางบัวทอง จังหวัดนนทบุรี เป็นบุตรของอำนวย ฬาพานิช และ มุนีรา ฬาพานิช จบการศึกษาระดับประถมจาก โรงเรียนสาธิตมหาวิทยาลัยราชภัฏสวนสุนันทา ระดับมัธยมจากโรงเรียนเทพศิรินทร์ และอุดมศึกษาที่คณะวิศวกรรมศาสตร์ สาขาวิชาอุตสาหการ มหาวิทยาลัยเกษตรศาสตร์ ก่อนย้ายมาเรียนที่คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ ประสานมิตร ปัจจุบันได้รับทุนให้เรียนในคณะนิเทศศาสตร์ มหาวิทยาลัยศรีปทุม

## ผลงาน
### ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ไอทีวี

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7

* ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่อง 8

### ภาพยนตร์

### เพลงประกอบละคร

### มิวสิกวิดีโอ

### รางวัลที่เคยได้รับ
* สปอร์ตแมน 2007 จาก สสส., โครงการอนุรักษ์ส่งเสริมภูมิปัญญาไทย และการกีฬาแห่งประเทศไทย เมื่อวันที่ 5 ตุลาคม พ.ศ. 2550

## อ้างอิง

## แหล่งข้อมูลอื่น
* 
* 

หมวดหมู่:นักแสดงชายชาวไทย
หมวดหมู่:มุสลิมชาวไทย
หมวดหมู่:บุคคลจากอำเภอบางบัวทอง
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะนิเทศศาสตร์ มหาวิทยาลัยศรีปทุม
หมวดหมู่:นักแสดงอิสระชาวไทย
วัดพรหมรังษี

**วัดพรหมรังษี** อาจหมายถึง

* วัดพรหมรังษี แขวงสีกัน กรุงเทพมหานคร
* วัดพรหมรังษี แขวงแสมดำ กรุงเทพมหานคร
* วัดพรหมรังษี อำเภอบางสะพาน จังหวัดประจวบคีรีขันธ์
* วัดพรหมรังษี อำเภอประจันตคาม จังหวัดปราจีนบุรี
* วัดพรหมรังษี อำเภอพัฒนานิคม จังหวัดลพบุรี

พรหมรังษี
วัดเพลง

**วัดเพลง** อาจหมายถึง 

* วัดเพลง เขตบางพลัด กรุงเทพมหานคร
* วัดเพลง เขตภาษีเจริญ กรุงเทพมหานคร
* วัดเพลง (กลางสวน) เขตตลิ่งชัน กรุงเทพมหานคร
* วัดเพลง อำเภอเมืองนนทบุรี จังหวัดนนทบุรี
* วัดเพลงวิปัสสนา เขตบางกอกน้อย กรุงเทพมหานคร
* วัดเพลง จังหวัดราชบุรี
* อำเภอวัดเพลง จังหวัดราชบุรี

เพลง
เดวิด คุก

**เดวิด โรแลนด์ คุก** () เกิดเมื่อวันที่ 20 ธันวาคม ค.ศ. 1982 เป็นนักร้อง นักแต่งเพลง ในแนวเพลงร็อกชาวอเมริกัน มีชื่อเสียงจากการเป็นผู้ชนะการแข่งขันรายการเรียลลิตี้ *[[อเมริกันไอดอล]]* ก่อนที่เขาจะชนะการแข่งขันเขามีผลงานอัลบั้มที่ชื่อ *Analog Heart* หลังจากนั้นก็มีผลงานในชื่อตัวเอง มีโปรดิวเซอร์คือร็อบ คาวาลโล ออกขายเมื่อวันที่ 18 พฤศจิกายน ค.ศ. 2008 ได้รับรางวัลระดับแผ่นเสียงทองคำขาวจาก อาร์ไอเอเอ

## ผลงาน
;อัลบั้ม
* Analog Heart (2006)
* David Cook (2008)
* This Loud Morning (2011)

## อ้างอิง

## แหล่งข้อมูลอื่น

* 

หมวดหมู่:นักร้องอเมริกัน
หมวดหมู่:บุคคลจากฮิวสตัน
หมวดหมู่:บุคคลจากรัฐมิสซูรี
เดอะโนทอเรียสบีไอจี

**คริสโตเฟอร์ จอร์จ ลาทอร์ วอลเลซ** (; 21 พฤษภาคม ค.ศ. 1972 - 9 มีนาคม ค.ศ. 1997) หรือเป็นที่รู้จักกันในชื่อ บิกกี สมอลส์ (Biggie Smalls) (เป็นชื่อตัวละครในภาพยนตร์แนวแก๊งสเตอร์ในปี 1975 เรื่อง *Let's Do It Again*) หรือชื่อแฟรงก์ ไวต์ (จากภาพยนตร์ปี 1990 เรื่อง *King of New York*) หรือชื่อ บิก ป็อปปา (Big Poppa) หรือเป็นที่รู้จักในฐานะแร็ปเปอร์อเมริกันว่า **เดอะโนทอเรียสบีไอจี** (The Notorious B.I.G.)

เติบโตในบรู๊กลิน ในนิวยอร์ก วอลเลซโตมาในช่วงการระบาดอย่างสูงสุดของยาเสพติด และเขาเริ่มเกี่ยวข้องกับยาเสพติดตั้งแต่ยังเด็ก วอลเลซออกผลงานอัลบั้มแรกในปี 1994 *Ready to Die* เขาถือเป็นคนเด่นในแนวเพลงอีสต์โคสต์ฮิปฮอป และเพิ่มให้เห็นถึงความเป็นนิวยอร์กในระยะเวลานั้นที่ศิลปินแนวเวสต์โคสต์ฮิปฮอปโดดเด่นอย่างมาก ปีถัด ๆ มา วอลเลซนำเพื่อน ๆ ในวัยเด็กของเขาประสบความสำเร็จบนอันดับเพลง อย่างวง จูเนียร์มาเฟีย ขณะที่ทำผลงานอัลบั้มชุดที่สอง เขามีส่วนร่วมในฉนวนความขัดแย้งของอีสต์โคสต์และเวสต์โคสต์ฮิปฮอป 

เมื่อวันที่ 9 มีนาคม ค.ศ. 1997 วอลเลซถูกสังหารโดยมือสังหารนิรนามในยานพาหนะ ในลอสแอนเจลิส อัลบั้มแผ่นคู่ชุด *Life After Death* ออกขายหลังจากที่เขาเสียชีวิต 15 วัน ขึ้นชาร์ตอันดับ 1 บนบิลบอร์ด ได้รับรางวัลระดับแผ่นเสียงเพชร โดย RIAA ในปี 2000 เอกลักษณ์ของเพลงของเขาหรือ การแร็ปไหลผ่าน ง่าย ๆ หลวม ๆ เนื้อหากึ่งอัตชีวประวัติของเขาอันหม่นหมอง และความสามารถในการเล่าเรื่อง หลังจากที่เขาเสียชีวิตก็มีผลงานอัลบั้มออกมาอีก 3 ชุด เอ็มทีวีจัดอันดับเขาอยู่อันดับ 3 ของหัวข้อ "เอ็มซีที่ยอดเยี่ยมที่สุดตลอดกาล"

## อ้างอิง

หมวดหมู่:แร็ปเปอร์ชาวอเมริกันในศตวรรษที่ 20
หมวดหมู่:ชาวอเมริกันเชื้อสายแอฟริกา
หมวดหมู่:บุคคลจากบรุกลิน
หมวดหมู่:แร็ปเปอร์ชายชาวอเมริกันเชื้อสายแอฟริกา
ตระกูลกอนซากา

[thumb|280px |[ตราอาร์มของดัชชีแห่งมานตัว]]
**ตระกูลกอนซากา** () เป็นตระกูลที่ปกครองมานตัวทางตอนเหนือของอิตาลีระหว่าง ค.ศ. 1328 จนถึง ค.ศ. 1708 (ดู ดัชชีแห่งมานตัว)  

ในปี ค.ศ. 1433, จานฟรานเชสโคที่ 1ได้รับตำแหน่งเป็นมาร์ควิสแห่งมานตัว และในปี ค.ศ. 1530 เฟเดริโคที่ 2 (ค.ศ. 1500-ค.ศ. 1540) ก็ได้รับตำแหน่งเป็นดยุกแห่งมานตัว ในปี ค.ศ. 1531ตระกูลกอนซากาก็ได้ดัชชีแห่งมอนเฟอร์ราโตมาในครองครองโดยการแต่งงาน

ต่อมาสาขาของตระกูลมานตัวกอนซากาก็ไปเป็นดยุกแห่งเนอแวรส์ (Nevers) และดยุกแห่งเรอเธิล (Rethel) ในฝรั่งเศส เมื่อลุยจิแห่งกอนซากา ลูกชายคนรองของดยุกเฟเดริโคที่ 2 แ
ละมาร์เกอริตา พาเลโอโลกาแต่งงานกับทายาท ต่อมากอนซากา-เนอแวรส์ก็กลับมาปกครองมานตัวเมื่อชาร์ลลูกของลุยจิได้รับมานตัวและมอนต์เฟอร์รัตที่เป็นต้นเหตุของสงครามสืบการครองมานตัว

## อ้างอิง

## ดูเพิ่ม
* ตระกูลกอนซากา 

## แหล่งข้อมูลอื่น

*
รัฐเคาะลีฟะฮ์อับบาซียะฮ์

**รัฐเคาะลีฟะฮ์อับบาซียะฮ์** () เป็นรัฐเคาะลีฟะฮ์ราชวงศ์ที่สามที่ดำรงตำแหน่งหลังจากนบีมุฮัมมัด ก่อตั้งโดยผู้เป็นลูกหลานของอับบาส อิบน์ อับดุลมุฏฏอลิบ (ค.ศ. 566–653) ลุงของมุฮัมมัด ซึ่งเป็นที่มาของชื่อราชวงศ์ หลังจากโค่นล้มรัฐเคาะลีฟะฮ์อุมัยยะฮ์ในการปฏิวัติราชวงศ์อับบาซียะฮ์เมื่อ ค.ศ. 750 (ฮ.ศ. 132) รัฐเคาะลีฟะฮ์ได้ตั้งศูนย์กลางรัฐบาลแห่งแรกที่กูฟะฮ์ (ปัจจุบันอยู่ในประเทศอิรัก) จากนั้นใน ค.ศ. 762 เคาะลีฟะฮ์อัลมันศูรได้สถาปนาเมืองแบกแดดใกล้กับบาบิโลน เมืองหลวงของจักรวรรดิบาบิโลนโบราณ แบกแดดจึงกลางเป็นศูนย์กลางในด้านวิทยาศาสตร์, วัฒนธรรม และสิ่งประดิษฐ์ในยุตที่รู้จักกันในชื่อ ยุคทองของอิสลาม นอกจากนี้ยังเป็นที่ตั้งของสถาบันการศึกษาที่สำคัญหลายแห่ง ได้แก่ บัยตุลฮิกมะฮ์ เช่นเดียวกันกับสภาพแวดล้อมที่มีความหลากหลายทางเชื้อชาติและหลายศาสนา จนทำให้ที่นี่มีชื่อเสียงไปทั่วโลกในฐานะ "ศูนย์กลางแห่งการเรียนรู้"

สมัยอับบาซียะฮ์เเป็นจุดที่มีการพึ่งพาข้าราชการเปอร์เซีย (อย่างตระกูลแบร์แมคียอน) ในการบริหารดินแดนและการรวมประชากรมุสลิมที่มิใช่ชาวอาหรับใน *[[อุมมะฮ์]]* (ประชาชาติมุสลิม) ชนชั้นปกครองให้การยอมรับขนบธรรมเนียมเปอร์เซียอย่างกว้างขวาง และพวกเขาก็เริ่มให้การอุปถัมภ์ศิลปินและนักวิชาการ แม้จะมีความร่วมมือในเบื้องต้น อับบาซียะฮ์ในช่วงปลายคริสต์ศตวรรษที่ 8 ทำให้ตนเองแปลกแยกจากทั้ง*[[เมาลา|มะวาลี]]*ที่มิใช่อาหรับและข้าราชการเปอร์เซีย พวกเขาถูกบังคับให้สละอำนาจเหนืออัลอันดะลุส (ปัจจุบันคือสเปนและโปรตุเกส) ให้แก่อุมัยยะฮ์ใน ค.ศ. 756, โมร็อกโกแก่อิดรีสิดใน ค.ศ. 788, อิฟรีกียะฮ์และซิซิลีให้แก่อัฆละบิดใน ค.ศ. 800, โฆรอซอนและทรานโซเซียนาให้แก่ซอมอนิด และเปอร์เซียให้แก่ซัฟฟาริดในคริสต์ทศวรรษ 870 และอียิปต์แก่รัฐเคาะลีฟะฮ์ฟาฏิมียะฮ์ใน ค.ศ. 969

อำนาจทางการเมืองของเคาะลีฟะฮ์ถูกจำกัดด้วยจุดรุ่งเรืองของราชวงศ์บูยิดของอิหร่านและเซลจุคเติร์กที่ยึดครองแบกแดดใน ค.ศ. 945 และ 1055 ตามลำดับ ถึงแม้ว่าความเป็นผู้นำของอับบาซียะฮ์เหนือจักรวรรดิอิสลามอันกว้างใหญ่ค่อย ๆ สูญเสียบทบาทลงจนเหลือเพียงพิธีการทางศาสนาในรัฐเคาะลีฟะฮ์ ราชวงศ์นี้ยังคงปกครองเหนือดินแดนเมโสโปเตเมียในรัชสมัยเคาะลีฟะฮ์อัลมุกตะฟี และขยายถึงอิหร่านในรัชสมัยเคาะลีฟะฮ์อันนาศิร ยุคแห่งการฟื้นฟูและผลสำเร็จทางวัฒนธรรมของอับบาซียะฮ์สิ้นสุดลงใน ค.ศ. 1258 ด้วยการปล้นสดมแบกแดดโดยมองโกลภายใต้การนำของฮูลากู ข่าน และการประหารชีวิตอัลมุสตะอ์ศิม สายผู้ปกครองของอับบาซียะฮ์และวัฒนธรรมมุสลิมโดยทั่วไปจึงย้ายศูนย์กลางไปที่ไคโร เมืองหลวงของมัมลูกใน ค.ศ. 1261 แม้ว่าจะไม่มีอำนาจทางการเมือง (ยกเว้นในสมัยเคาะลีฟะฮ์อัลมุสตะอีนแห่งไคโร) ราชวงศ์นี้ยังคงอ้างสิทธ์ในอำนาจทางศาสนา จนกระทั่งไม่กี่ปีหลังออตโตมันพิชิตอียิปต์ใน ค.ศ. 1517 ทำให้อัลมุตะวักกิลที่ 3 เป็นเคาะลีฟะฮ์อับบาซียะฮ์องค์สุดท้าย

## หมายเหตุ

## อ้างอิง

### ข้อมูล

* 
* 
* 

## แหล่งข้อมูลอื่น

* 
* .
* .

หมวดหมู่:ราชวงศ์ตะวันออกกลาง
หมวดหมู่:ราชวงศ์มุสลิม
หมวดหมู่:รัฐเคาะลีฟะฮ์
หมวดหมู่:รัฐสิ้นสภาพในทวีปเอเชีย
หมวดหมู่:รัฐสิ้นสภาพในทวีปแอฟริกา
หมวดหมู่:ประวัติศาสตร์ศาสนาอิสลาม
หมวดหมู่:รัฐและดินแดนที่ก่อตั้งในคริสต์ศตวรรษที่ 8
หมวดหมู่:สิ้นสุดในคริสต์ศตวรรษที่ 13
หมวดหมู่:ราชาธิปไตยในอดีต
โรดส์

**โรดส์** (; , *Ródos*, IPA:ˈro̞ðo̞s; ; ออตโตมันตุรกี: ردوس *Rodos*; ลาดิโน: *Rodi* หรือ *Rodes*) เป็นเกาะของประเทศกรีซที่ตั้งอยู่ราว 18 กิโลเมตรทางตะวันตกเฉียงใต้ของตุรกีทางตะวันออกของทะเลอีเจียน โรดส์เป็นเกาะที่ใหญ่ที่สุดในหมู่เกาะโดเดคานีส (Dodecanese) ทั้งทางเนื้อที่และทางจำนวนประชากร โดยมีประชากร 117,007 คน (ค.ศ. 2001) โดย 53,709 พำนักอาศัยอยู่ในเมืองโรดส์ที่เป็นเมืองหลวงของเกาะ

โรดส์มีความสำคัญในประวัติศาสตร์เพราะเป็นที่ตั้งของเทวรูปเฮลิออส (Colossus of Rhodes) ซึ่งเป็นหนึ่งในเจ็ดสิ่งมหัศจรรย์ของโลก ตัวเมืองจากยุคกลางได้รับการสถาปนาให้เป็นมรดกโลก

thumb|none|วังของแกรนด์มาสเตอร์ในเมืองโรดส์

## อ้างอิง

## แหล่งข้อมูลอื่น
* 

หมวดหมู่:แหล่งมรดกโลกในประเทศกรีซ
หมวดหมู่:เกาะในประเทศกรีซ
ฆนะ

**ฆนะ** คือ *สิ่งที่เนื่องกันอยู่* ท่านได้แบ่งฆนะ ออกเป็น 4 อย่าง คือ สันตติฆนะ สมูหฆนะ กิจจฆนะ อารัมมณฆนะ.
* สันตติฆนะ คือ ขันธ์ 5 (ปรมัตถ์) ที่เกิดดับสืบเนื่องกันไปไม่ขาดสาย, ซึ่งเร็วจนดูเหมือนกับว่า ขันธ์ 5 ไม่มีอะไรเกิดดับ (บัญญัติ).
* สมูหฆนะ คือ ขันธ์ 5 (ปรมัตถ์) ที่เกิดร่วมกันสัมพันธ์อาศัยซึ่งกันและกัน, จนดูราวกะว่า ขันธ์ทั้ง 5 เป็นกลุ่มก้อน เป็นหนึ่งเดียวกัน (บัญญัติ).
* กิจจฆนะ คือ ขันธ์ 5 (ปรมัตถ์) ที่มีกิจรสคือหน้าที่แตกต่างกันออกไป, ซึ่งหากไม่มีปัญญาก็อาจดูเหมือนกับว่า ขันธ์ 5 มีกิจอย่างใดอย่างหนึ่งเพียงกิจเดียว (บัญญัติ).
* อารัมมณฆนะ คือ ขันธ์ 4 (ปรมัตถ์) ที่จำแนกการทำให้เป็นอารมณ์ออกได้หลายอย่าง, แต่ผู้ไม่มีปัญญาจะถือเอาว่า จิตทำให้เป็นอารมณ์ได้แบบเดียว (บัญญัติ).

## ดูเพิ่ม
* ไตรลักษณ์

## อ้างอิง

หมวดหมู่:คำศัพท์ศาสนาพุทธ
หมวดหมู่:หลักธรรมของศาสนาพุทธ
ครีต

**ครีต** () หรือ **ครีตี** (: *Krētē*, *Kriti*) เป็นเกาะที่ใหญ่ที่สุดในหมู่เกาะกรีกและเป็นเกาะที่ใหญ่เป็นลำดับห้าในบรรดาเกาะในทะเลเมดิเตอร์เรเนียน ที่มีเนื้อที่ 8,336 ตารางกิโลเมตร

ครีตเป็นศูนย์กลางของอารยธรรมมิโนอัน (Minoan civilization) ที่เป็นอารยธรรมที่เก่าแก่ที่สุดในบรรดาอารยธรรมกรีกที่รุ่งเรืองระหว่างราว 2600 ถึง 1400 ปีก่อนคริสต์ศักราช

ในปัจจุบันครีตเป็นหนึ่งในสิบสามเขตการปกครองของกรีซ (Peripheries of Greece) และมีความสำคัญทางเศรษฐกิจและวัฒนธรรมต่อกรีซ เดิมเกาะครีตรู้จักกันในชื่อภาษาอิตาลีว่า “คันเดีย” (Candia) จากชื่อเมืองหลวงในยุคกลางฮีราคลีออน (Heraklion) “Chandax” (ภาษากรีก: Χάνδαξ หรือ Χάνδακας, "คู", ตุรกี: *Kandiye*) ในภาษาละตินเรียกว่า “เครตา” (Creta) และในภาษาตุรกีเรียกว่า “กิริต” (Girit)

ที่ตั้งของครีตมีความสำคัญทางประวัติศาสตร์ที่ในปัจจุบันเป็นสถานที่ที่เป็นที่นิยมของนักท่องเที่ยว ครีตเป็นที่ตั้งของ สถานที่สำคัญของอารยธรรมมิโนอันที่รวมทั้งคนอสซอส และ ไฟทอส (Phaistos), กอร์ทิส (Gortys), เมืองท่าคาเนีย (Chania) ของเวนิส, ปราสาทเวนิสที่เรธิมโน (Rethymno) และ ซอกเขาซามาเรีย (Samaria Gorge)
ในช่วงสงครามโลกครั้งที่สองเกาะครีตเป็นฐานทัพเรือของอิตาลี

## แคว้นครีต
**ครีต** (, , ) เป็นหนึ่งในสิบสามแคว้นของกรีซซึ่งก่อตั้งขึ้นหลังการปฏิรูปการปกครองในปี 1987

## อ้างอิง

## ดูเพิ่ม
* ประเทศกรีซ

## แหล่งข้อมูลอื่น

*
หมวดหมู่:แคว้นในประเทศกรีซ
หมวดหมู่:ภูมิภาคในกรีซ
หมวดหมู่:ยุทธการเกาะครีต
หมวดหมู่:หมู่เกาะอีเจียน
ตระกูลเอสเต

[thumb|280px |[ตราอาร์มของตระกูลเอสเต]]
**ตระกูลเอสเต** () เป็นตระกูลของยุโรปที่แบ่งเป็นสองสาย สายอาวุโสคือ “เวลฟ-เอสเต” หรือ ตระกูลเวลฟ  และสายรอง “ฟุลค์-เอสเต” (Fulc-Este) หรือที่มาเรียกว่า “ตระกูลเอสเต” ทั้งสองตระกูลเกี่ยวข้องกับตระกูลเว็ตติน (House of Wettin) ซึ่งเป็นตระกูลเก่าที่มีอายุแปดร้อยปี

สายอาวุโสของตระกูลเอสเตตระกูลเวลฟเป็นต้นตระกูลของดยุคแห่งบาวาเรีย (ค.ศ. 1070–ค.ศ. 1139, ค.ศ. 1156–ค.ศ. 1180), ดยุคแห่งดยุคแห่งแซกโซนี (ค.ศ. 1138–ค.ศ. 1139, ค.ศ. 1142–ค.ศ. 1180), พระมหากษัตริย์แห่งเยอรมนี (ค.ศ. 1198–ค.ศ. 1218) และที่มีอิทธิพลในประวัติศาสตร์มากที่สุด, ดยุคแห่งบรันสวิคและลืนเนอเบิร์ก (ค.ศ. 1208–ค.ศ. 1918) ผู้ต่อมาเป็น “เจ้าชายอีเล็คเตอร์แห่งฮาโนเวอร์” ซึ่งเป็นตำแหน่งสำคัญของจักรวรรดิโรมันอันศักดิ์สิทธิ์ เมื่อสองสายของตระกูลกลับมารวมตัวกันอีกครั้งในปี ค.ศ. 1705 

การประชุมแห่งเวียนนา (Congress of Vienna) ที่เกิดขึ้นหลังจากสงครามนโปเลียน (Napoleonic wars) เปลี่ยนแปลงเขตการปกครองของยุโรปอย่างสิ้นเชิง อาณาจักรเลือกตั้งแห่งฮาโนเวอร์ (อาณาจักรดยุคแห่งบรันสวิคและลืนเนอเบิร์ก — และปกครองโดยประมุขของสหราชอาณาจักรสมเด็จพระเจ้าจอร์จที่ 3 โดยการเสกสมรส) ก็ถูกยุบเลิกโดยสนธิสัญญาและได้รับดินแดนเพิ่มขึ้นและก่อตั้งขึ้นเป็นราชอาณาจักรฮาโนเวอร์ ราชอาณาจักรใหม่รุ่งเรืองระหว่าง ค.ศ. 1815 ถึง ค.ศ. 1866 เมื่อราชอาณาจักรตกไปเป็นของพระปิตุลาของพระมหากษัตรีย์ของสหราชอาณาจักรตามกฎบัตรซาลลิคที่ไม่อนุญาตให้สตรีสืบสายการปกครอง ฉะนั้นเมื่อสมเด็จพระราชินีนาถวิกตอเรียขึ้นครองราชย์พระองค์ก็ไม่ทรงมีสิทธิในราชอาณาจักรฮาโนเวอร์เช่นเดียวกับประมุขของสหราชอาณาจักรองค์ก่อนๆ หน้านั้น ตระกูลเอสเตจึงเป็นตระกูลที่ให้กำเนิดกษัตริย์ “ราชวงศ์ฮาโนเวอร์” แก่สหราชอาณาจักร (ค.ศ. 1714–ค.ศ. 1901; ทางจอร์จที่ 1—วิลเลียมที่ 4, รวมทั้งสมเด็จพระราชินีนาถวิกตอเรีย) ตามสายเลือดแล้วผู้ครองราชย์ต่อจากสมเด็จพระราชินีนาถวิกตอเรียสมเด็จพระเจ้าเอ็ดเวิร์ดที่ 7 ทรงสืบเชื้อสายมาจากตระกูลเอสเตทั้งทางพระราชมารดาและพระบิดาเจ้าฟ้าชายอัลเบิร์ต เจ้าชายพระราชสวามี

สายรองของตระกูลเอสเตรวมทั้งผู้ปกครองเฟอร์รารา (ค.ศ. 1240–ค.ศ. 1597) และโมดีนา และเรจจิโอ (ค.ศ. 1288–ค.ศ. 1796)

## อ้างอิง

## แหล่งข้อมูลอื่น

*
หมวดหมู่:ตระกูลขุนนางเยอรมัน
จักรพรรดิมากรีนุส

**จักรพรรดิมากรีนุส** หรือ **มาร์คัส โอเพลลิอัส มากรีนุส**  () (ราว ค.ศ. 165 – มิถุนายน ค.ศ. 218) มากรีนุสเป็นจักรพรรดิแห่งจักรวรรดิโรมัน ทรงครองราชย์ระหว่างวันที่ 8 เมษายน ค.ศ. 217 จนเสด็จสวรรคตในเดือนมิถุนายน ค.ศ. 218 ระยะเวลาการครองราชย์เพียงสิบสี่เดือน มากรีนุสทรงเป็นจักรพรรดิองค์แรกที่ไม่ได้เป็นสมาชิกของชนชั้นเซเนท และเป็นพระจักรพรรดิองค์แรกที่สืบเชื้อสายมาจากเบอร์เบอร์

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
จักรพรรดิปูบลิอุส แซ็ปติมิอุส แกตา

**จักรพรรดิปูบลิอุส แซ็ปติมิอุส แกตา** () (7 มีนาคม ค.ศ. 189 – 26 ธันวาคม ค.ศ. 211) ปูบลิอุส แซ็ปติมิอุส แกตาเป็นจักรพรรดิแห่งจักรวรรดิโรมันของราชวงศ์เซเวรัน ผู้ครองราชย์ระหว่างปี ค.ศ. 209 จนถึงวันที่ 4 กุมภาพันธ์ ค.ศ. 211 ร่วมกับพระราชบิดาจักรพรรดิแซ็ปติมิอุส แซเวรุสและพระเชษฐาจักรพรรดิการากัลลา และระหว่างวันที่ 4 กุมภาพันธ์ ค.ศ. 211 จนเสด็จสวรรคตร่วมกับพระเชษฐาจักรพรรดิการากัลลา

## อ้างอิง

## ข้อมูลเพิ่มเติม
* จักรวรรดิโรมัน

## แหล่งข้อมูลอื่น

หมวดหมู่:จักรพรรดิโรมัน
ทัดดิโอ กัดดี

**ทัดดิโอ กัดดี** () (ราว ค.ศ. 1300 - ค.ศ. 1366) เป็นจิตรกรและสถาปนิกของสมัยฟื้นฟูศิลปวิทยาชาวอิตาลีในคริสต์ศตวรรษที่ 14 ผู้มีความเชี่ยวชาญทางการเขียนจิตรกรรมฝาผนัง 

ในฐานะจิตรกรทัดดิโอสร้างงานฉากแท่นบูชา และงานจิตรกรรมฝาผนัง และเป็นที่ทราบกันว่าเป็นลูกศิษย์คนสำคัญของจอตโต ดี บอนโดเน ในฐานะสถาปนิกทัดดิโอได้ชื่อว่าเป็นผู้ออกแบบปอนเตเวคคิโอ (Ponte Vecchio)

## ชีวิตและงาน
ทัดดิโอเป็นบุตรของกัดโด กัดดีศิลปินที่ไม่ทราบรายละเอียดมากนัก การศึกษาทางด้านศิลปะส่วนใหญ่มาจากการเป็นลูกศิษย์และผู้ช่วยของจอตโต ดี บอนโดเน เชนนิโน เชนนินิ (Cennino Cennini) กล่าวถึงทัดดิโอว่าเป็นเหมือนลูกของจอตโตและทั้งสองคนมีความสัมพันธ์ที่เนิ่นนานถึง 24 ปีhttp://www.wga.hu/bio/g/gaddi/taddeo/biograph.html  

งานสมัยแรกเช่น “นักบุญฟรานซิสได้รับแผลศักดิ์สิทธิ์ ” (ราว ค.ศ. 1325-ค.ศ. 1330, สีฝุ่นบนแผงไม้) แสดงให้เห็นถึงอิทธิพลของจอตโตอยู่บ้าง

งานเขียนที่อาจจะเป็นงานเขียนที่สำคัญที่สุดก็คืองานภาพชุดจิตรกรรมฝาผนังที่เป็นเรื่องราวชีวิตของพระแม่มารีและชีวิตของพระเยซูในชาเปลจุยยี (หรือชาเปลบารอนเชลลิ) ภายในบาซิลิกาซานตาโครเชในฟลอเรนซ์ ที่เขียนราวระหว่างปี ค.ศ. 1328-ค.ศ. 1338 “การประกาศของเทพต่อเด็กเลี้ยงแกะ” แสดงให้เห็นถึงความสนใจเรื่องแสงและผลที่เกิดจากการใช้แสงในงานเขียน โดยเฉพาะความสนใจในการศึกษาสุริยุปราคาที่เป็นผลทำให้ได้รับการบาดเจ็บในดวงตาในปี ค.ศ. 1339.http://www.wga.hu/html/g/gaddi/taddeo/4announc.html  

ในฐานะสถาปนิกทัดดิโอได้ชื่อว่าเป็นผู้ออกแบบปอนเตเวคคิโอ (Ponte Vecchio) หรือสะพานเก่า และปอนเตซาตาทรินิตา (Ponte Santa Trinita) ใกล้ๆ กันที่ถูกทำลายไปในคริสต์ศตวรรษที่ 16http://www.newadvent.org/cathen/06332b.htm

สิ่งสองสิ่งที่เป็นพยานว่าทัดดิโอเป็นจิตรกรคนสำคัญคนหนึ่งของฟลอเรนซ์คือ:
::*จอร์โจ วาซารีบันทึกประวัติของทัดดิโอใน “ชีวิตจิตรกร, ประติมากร, และสถาปนิกผู้ดีเด่น”
::*ชื่อของทัดดิโอปรากฏในรายการ “จิตรกรผู้มีชื่อเสียงผู้อยู่ในฟลอเรนซ์”http://www.wga.hu/bio/g/gaddi/taddeo/biograph.html

ทัดดิโอมีบุตรชายสี่คน สามคนเป็นจิตรกรที่รู้จัก: จิโอวานนิ กัดดี, อักโนโล กัดดี และ นิโคโล กัดดี แต่ไม่มีหลักฐานอะไรที่บ่งว่าซาโนบิลูกชายคนที่สี่เป็นจิตรกรจริงจัง

## อ้างอิง

*
*
*
## ดูเพิ่ม
* จิตรกรรมฝาผนัง

## แหล่งข้อมูลอื่น

หมวดหมู่:บุคคลที่เกิดในคริสต์ทศวรรษ 1290
หมวดหมู่:จิตรกรชาวอิตาลี
หมวดหมู่:จิตรกรในคริสต์ศตวรรษที่ 14
หมวดหมู่:จิตรกรสมัยฟื้นฟูศิลปวิทยา
หมวดหมู่:บุคคลจากฟลอเรนซ์
มหาวิทยาลัยศิลปะเบรเมิน

thumb|200px|ตรามหาวิทยาลัยศิลปะเบรเมิน
**มหาวิทยาลัยศิลปะเบรเมิน** (, ) เป็นมหาวิทยาลัยในเบรเมิน ประเทศเยอรมนี มีประวัติย้อนไปถึง ค.ศ. 1873 ประกอบด้วยคณะวิจิตรศิลป์และการออกแบบ และคณะดนตรี มีนักศึกษาประมาณ 900 คน ศาสตราจารย์ 65 คน และผู้ช่วยศาสตราจารย์ 180 คน

## แหล่งข้อมูลอื่น
* เว็บไซต์อย่างเป็นทางการ  
* เว็บไซต์สำหรับนักศึกษานานาชาติ  
* Online portal ARTIST for Applications  

ศิลปะเบรเมิน
ศิลปะเบรเมิน
ศิลปะเบรเมิน
เบรเมิน
หมวดหมู่:สิ่งก่อสร้างในเบรเมิน
ศักดิ์ชาย แหลมฟ้าผ่า

**ศักดิ์ชาย สิงห์ทอง** หรือ **ศักดิ์ชาย แหลมฟ้าผ่า** สถิติการชก 2 ครั้ง แพ้ 2 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นแบนตัมเวท  เมื่อ 11 พ.ค.  2511 แพ้คะแนน ลี วอนซุก (เกาหลีใต้)  ที่เกาหลีใต้

## อ้างอิง
* สถิติการชก boxrec.com 
หมวดหมู่:นักมวยสากลชาวไทยรุ่นแบนตัมเวท
หมวดหมู่:นักมวยจากจังหวัดอุบลราชธานี
มาร์ติน โซโลริโอ

**มาร์ติน โซโลริโอ** (Martin Solorio) นักมวยสากลชาวเม็กซิโก เกิดเมื่อ 21 ตุลาคม พ.ศ. 2513 สถิติการชก 27 ครั้ง ชนะ 13 (น็อค 7) เสมอ 1 แพ้ 13 

## เกียรติประวัติ

* แชมป์เม็กซิโกแปซิฟิกรุ่นแบนตัมเวท (2539)
* เคยชิงแชมป์ต่อไปนี้แต่ไม่สำเร็จ
** ชิงแชมป์ PABA รุ่นแบนตัมเวทเมื่อ 23 มีนาคม 2539 แพ้น็อค หลักหิน ซีพียิม ยก 2 ที่ กทม

## อ้างอิง

* สถิติการชก boxrec.com  
หมวดหมู่:นักมวยสากลชาวเม็กซิโก
สวนสมเด็จพระศรีนครินทร์ 84

**สวนสมเด็จพระศรีนครินทร์ ๘๔** เป็นสวนสาธารณะขนาดใหญ่ในอำเภอเมืองนครศรีธรรมราช จังหวัดนครศรีธรรมราช สร้างเนื่องในวโรกาสสมเด็จพระศรีนครินทราบรมราชชนนี เจริญพระชนมายุ 84 พรรษา ใน พ.ศ. 2527
## ประวัติ

## ที่ตั้งและอาณาเขต

## การแบ่งพื้นที่
### พุทธภูมิ

### พิพิธภัณฑ์เมืองนครศรีธรรมราช

### หอประชุมเมือง

### สวนสัตว์และสวนนก

### ส่วนนันทนาการและพักผ่อน

### พื้นที่อื่นๆ

## ดูเพิ่ม
* เทศบาลนครนครศรีธรรมราช

## อ้างอิง

หมวดหมู่:สิ่งก่อสร้างในอำเภอเมืองนครศรีธรรมราช
84
หมวดหมู่:โครงสร้างพื้นฐานในจังหวัดนครศรีธรรมราช
ศักดิ์สมุทร สิงห์สมัย

**ศักดิ์สมุทร สิงห์สมัย** หรือมะไฟ ณ ราชวัตร สถิติการชก 38 ครั้ง ชนะ 29 (น็อค 18) แพ้ 9 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นฟลายเวทเมื่อ 13 กรกฎาคม 2528 แพ้น็อค ชิน ฮิซุบ (เกาหลีใต้) ยก 5 ที่ เกาหลีใต้

## อ้างอิง

* สถิติการชก boxrec.com 

หมวดหมู่:นักมวยสากลชาวไทยรุ่นฟลายเวท
ทิม ร็อบบินส์

**ทิโมธี แฟรนซิส "ทิม" ร็อบบินส์** () เกิดเมื่อวันที่ 16 ตุลาคม ค.ศ. 1958 เป็นนักแสดง นักเขียนบท ผู้กำกับภาพยนตร์ โปรดิวเซอร์ภาพยนตร์ นักดนตรี เขาเป็นคู่ชีวิตของนักแสดง ซูเซิน ซาแรนดอน เขาเป็นที่รู้จักในบท นูค ใน *Bull Durham* ,บทแอนดี ดูเฟรสน์ ใน *[[The Shawshank Redemption]]* และบท เดฟ ใน *[[Mystic River]]* ที่เขาได้รับรางวัลออสการ์ในสาขานักแสดงสมทบชายยอดเยี่ยม

หมวดหมู่:นักแสดงอเมริกัน
หมวดหมู่:ผู้กำกับภาพยนตร์ชาวอเมริกัน
หมวดหมู่:นักแสดงสมทบชายยอดเยี่ยม รางวัลออสการ์
หมวดหมู่:ผู้ได้รับรางวัลลูกโลกทองคำ สาขานักแสดงสมทบชายยอดเยี่ยม
หมวดหมู่:บุคคลจากรัฐแคลิฟอร์เนีย
สมเด็จพระเจ้าปัฟโลสแห่งกรีซ

**สมเด็จพระเจ้าปัฟโลส** (, *Pávlos*; 14 ธันวาคม ค.ศ. 1901 – 6 มีนาคม ค.ศ. 1964) เป็นพระมหากษัตริย์แห่งกรีซ ตั้งแต่วันที่ 1 เมษายน ค.ศ. 1947 จนกระทั่งสวรรคตใน ค.ศ. 1964

สมเด็จพระเจ้าปัฟโลสเป็นพระญาติชั้นที่ 1 ในเจ้าชายฟิลิป ดยุกแห่งเอดินบะระ และพระราชอัยกาในสมเด็จพระราชาธิบดีเฟลิเปที่ 6 แห่งสเปน

## พระราชประวัติเบื้องต้น
thumb|upright|left|สมเด็จพระราชาธิบดีปัฟโลสในวัยรุ่น
พระราชสมภพเมื่อวันที่ 14 ธันวาคม ค.ศ. 1901 ณ กรุงเอเธนส์, ราชอาณาจักรเฮเลนิก พระราชโอรสพระองค์ที่ 3 ใน พระเจ้ากอนสตันดีโนสที่ 1 กับ เจ้าหญิงโซฟีแห่งปรัสเซีย พระองค์ทรงเป็นผู้สืบสายเลือดโดยตรงลำดับที่ 5 ของราชวงศ์อิมพีเรียลกรีก (จักรวรรดิไบแซนไทน์) พระองค์ทรงเข้ารับการฝึกในราชนาวีกรีซ 

โดยระหว่างปี ค.ศ. 1917 ถึง ค.ศ. 1920 พระองค์ต้องทรงออกนอกประเทศและลี้ภัยอยู่ในต่างแดนกับพระราชบิดา ครั้งที่สองระหว่าง ค.ศ. 1923 ถึง ค.ศ. 1935 และอีกครั้งในปี ค.ศ. 1941 ถึง ค.ศ. 1946 ครั้งนี้กับพระเชษฐา สมเด็จพระราชาธิบดีเยออร์ยีโอสที่ 2 ในช่วงเวลาส่วนใหญ่ระหว่างสงครามโลกครั้งที่สอง ที่กรีซอยู่ภายใต้การควบคุมของนาซีเยอรมัน พระองค์ร่วมกับรัฐบาลผลัดถิ่นกรีซทั้งในลอนดอนและไคโร กระจายเสียงผ่านวิทยุไปยังชาวกรีกในกรีซ พระองค์เสด็จนิวัติกลับประเทศกรีซเมื่อปี ค.ศ. 1946 ทรงขึ้นครองราชย์เมื่อปี ค.ศ. 1947 ซึ่งต่อจากสมเด็จพระราชาธิบดีเยออร์ยีโอสที่ 2 พระเชษฐาที่เสด็จสวรรคตในระหว่างสงครามกลางเมือง

## การอภิเษกสมรสและพระราชบุตร
ในวันที่ 9 มกราคม ค.ศ. 1938 พระองค์อภิเษกสมรสกับ เจ้าหญิงฟรีเดอรีเคอแห่งฮันโนเฟอร์ พระญาติองค์แรกเคยถูกถอดออกจากฟรีดริชที่ 3 จักรพรรดิเยอรมัน และ  วิกตอเรีย เจ้าหญิงพระราชกุมารี และพระญาติชั้นที่สองผ่านทางคริสเตียนที่ 9 แห่งเดนมาร์ก ณ กรุงเอเธนส์ และมีโอรสธิดาด้วยกันสามพระองค์ดังนี้
* โซเฟีย สมเด็จพระราชินีแห่งสเปน (พระราชสมภพ: ค.ศ. 1938)
* กอนสตันดีโนสที่ 2 พระมหากษัตริย์เฮเลนส์ (พระราชสมภพ: ค.ศ. 1940)
* ไอรีน (ประสูติ: ค.ศ. 1942)

## เครื่องราชอิสริยาภรณ์
* 100px เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) (ประเทศไทย)

## อ้างอิง

หมวดหมู่:ราชวงศ์กลึคส์บวร์ค
หมวดหมู่:พระมหากษัตริย์กรีซ
หมวดหมู่:บุคคลจากเอเธนส์
หมวดหมู่:เจ้าชายกรีก
หมวดหมู่:บุคคลเชื้อสายเดนมาร์ก
หมวดหมู่:บุคคลเชื้อสายเยอรมัน
หมวดหมู่:เสียชีวิตจากมะเร็งกระเพาะอาหาร
คิส (วงดนตรีอเมริกัน)

**คิส** () เป็นวงร็อกอเมริกัน ก่อตั้งวงในนิวยอร์กซิตีในเดือนธันวาคม ค.ศ. 1972 ภาพลักษณ์อันโดดเด่นของวงคือ สมาชิกวงทาสีหน้าตาและชุดแต่งกายอันโดดเด่น วงสร้างชื่อเสียงในช่วงกลางถึงปลายทศวรรษ 1970 กับการแสดงบนเวทีอย่างประณีต ที่มีการพ่นไฟ การบ้วนเลือด กีตาร์ควัน และการจุดพลุไฟ คิสได้รับรางวัลแผ่นเสียงทองคำจากอัลบั้มพวกเขามาแล้ว 24 ครั้งนับถึงวันนี้ วงยังมียอดขายมากกว่า 19 ล้านชุดเฉพาะในสหรัฐอเมริกา และขายทั่วโลกมากกว่า 85 ล้านชุดอัลบั้ม

สมาชิกดั้งเดิมคือ พอล สแตนลีย์ (ร้องและกีตาร์รึทึม), จีน ซิมมอนส์ (ร้องและกีตาร์เบส), เอซ เฟรห์เลย์ (กีตาร์ลีดและร้อง) และปีเตอร์ คริสส์ (กลอง เพอร์คัชชันและร้อง) ประสบความสำเร็จและเป็นที่รู้จักมากที่สุด กับการแต่งหน้าและเครื่องแต่งกาย ที่ดูเหมือนคาแรกเตอร์ที่หลุดมาจากหนังสือการ์ตูน คือ เดอะเดมอน (ซิมมอนส์), สตาร์ไชด์ (สแตนลีย์), สเปซแมน (เฟรห์เลย์) และแคตแมน (คริสส์) วงอธิบายว่าแฟน ๆ เป็นผู้เลือกดีไซน์การแต่งหน้าพวกเขา อย่าง "เดอะเดมอน" ที่สะท้อนการถากถางและองค์ประกอบความหม่นหมอง เช่นเดียวกับ พอล สแตนลีย์ที่เป็น "สตาร์ไชด์" เนื่องจากนิสัยที่ดูเป็น "คนรักที่มองโลกในแง่ดีเกินไป" และ "ความโรแมนติกหมดหวัง" ส่วนเอซ เฟรห์ลีย์ การแต่งหน้าแบบ "สเปซแมน" ที่สะท้อนเขาที่ต้องการที่จะขับขี่ยานท่องอวกาศ และต้องการที่จะไปอยู่ดาวดวงอื่น ด้านปีเตอร์ คริสส์ เป็น "แคตแมน" ที่อ้างถึงความเชื่อของคริสส์ที่ชื่อว่าแมวมีเก้าชีวิต อันเนื่องมาจากชีวิตวัยเด็กอันโชกโชนในบรู๊กลิน และเนื่องจากความคิดอันแตกต่างกัน ทั้งคริสส์และเฟรห์ลีย์ ถูกตัดออกจากกลุ่มในปี 1982 และถือเป็นช่วงที่วงเสื่อมความนิยมลงไปในช่วงนี้

ในปี 1983 คิสได้ละการแต่งหน้าออกไปและประสบความสำเร็จกลับมาในช่วงหลังของทศวรรษ กระแสรำลึกคิสในช่วงทศวรรษ 1990 ก็ทำให้เขาประกาศตัวกลับมารวมตัวกันอีกครั้งโดยสมาชิกดั้งเดิม ที่กลับมาแต่งหน้าเช่นเดิม ในปี 1996 ผลก็คือทัวร์ของเขา Kiss Alive/Worldwide/Lost Cities/Reunion Tour ถือเป็นทัวร์ที่ทำรายได้ดีที่สุดในปี 1996 และ 1997 คริสส์และเฟรห์ลีย์ออกไปอีกครั้งและถูกแทนที่โดย อีริก ซิงเกอร์และทอมมี เทเยอร์ ตามลำดับ วงยังคงแสดงแบบแต่งหน้า ขณะที่สแตนลีย์และซิมมอนส์ยังคงเป็นสองสมาชิกคนสำคัญอยู่

## อ้างอิง

หมวดหมู่:ศิลปินสังกัดเมอร์คิวรีเรเคิดส์
หมวดหมู่:ศิลปินสังกัดโคลัมเบียเรเคิดส์
หมวดหมู่:กลุ่มดนตรีร็อกสัญชาติอเมริกัน
หมวดหมู่:กลุ่มดนตรีฮาร์ดร็อกสัญชาติอเมริกัน
หมวดหมู่:กลุ่มดนตรีเฮฟวีเมทัลสัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2515
หมวดหมู่:กลุ่มดนตรีที่ยุบเลิกในปี พ.ศ. 2566
ตักบีร

**ตักบีร** () เป็นชื่อสำหรับใช้เรียกวลี **"อัลลอฮุอักบัร"** () ซึ่งมีความหมายว่า "อัลลอฮ์ทรงเกรียงไกร" (*God is great/God is [the] greatest*) วลีดังกล่าวนี้ใช้โดยทั่วไปในหมู่ชาวมุสลิมเพื่อแสดงออกถึงศรัทธาในพระเป็นเจ้า (อัลลอฮ์)
## การใช้

### ตักบีรในธง

ไฟล์:Flag of Iraq.svg|ธงชาติอิรัก
ไฟล์:Flag of Iran.svg|ธงชาติสาธารณรัฐอิสลามอิหร่าน  (มีการบรรจุตักบีร์ไว้ในธงถึง 22 ครั้ง)
ไฟล์:Flag of Afghanistan (2013–2021).svg|ธงชาติสาธารณรัฐอิสลามอัฟกานิสถาน (2004-2021) ปรากฎตักบีร์ไว้ใต้ชะฮาดะฮ์
ไฟล์:Flag of Waziristan resistance (1930s).svg|ธงของขบวนการต่อต้าน Waziristan ในช่วงปีคริสต์ทศวรรษที่ 1930

## อ้างอิง

หมวดหมู่:ศาสนาอิสลาม
หมวดหมู่:คำและวลีภาษาอาหรับ
บรุกลิน

**บรุกลิน** ( ตั้งชื่อตามเมืองในเนเธอร์แลนด์ว่า Breukelen) เป็นหนึ่งใน 5 เบอโรในนครนิวยอร์ก  ตั้งอยู่ทางตะวันตกเฉียงใต้ของควีนส์ ทางปลายสุดของลองไอแลนด์  เป็นเมืองอิสระจนกระทั่งรวมกับนิวยอร์กในปี 1898 บรุกลินถือเป็นเบอโรที่มีประชากรหนาแน่นที่สุดของนิวยอร์กซิตี ด้วยจำนวนผู้อยู่อาศัย 2.5 ล้านคน และหากแยกเป็นเมืองแล้ว ถือว่าเป็นเมืองที่ใหญ่ที่สุดเป็นอันดับ 4 ของสหรัฐอเมริกา

ทีมกีฬาประจำเมืองคือ สโมสรบาสเก็ตบอล บรุกลิน เน็ตส์ ทีมบาสเก็ตบอล ที่เริ่มก่อตั้ง ตั้งแต่ปี คศ. 1967 ที่เริ่มก่อตั้งจากเมืองนิวเจอร์ซี่ ก่อนย้ายมาประจำที่เมืองบรุกลิน ณ สนาม บาร์เคลย์ เซ็นเตอร์ เมื่อปี คศ. 2012 

## อ้างอิง

หมวดหมู่:นครนิวยอร์ก
หมวดหมู่:บรุกลิน
ซูเกร

**ซูเกร** () เป็นเมืองหลวงของประเทศโบลิเวีย มีประชากร (ใน ค.ศ. 2006) ทั้งหมด 247,300 คน อยู่สูงจากระดับน้ำทะเล 2,750 เมตรหรือ 9,022 ฟุต เมืองนี้ยังได้รับการจดทะเบียนเป็นแหล่งมรดกโลกใน ค.ศ. 1990 อีกด้วย

ซูเกรเป็นเมืองที่ได้ฉายาว่า "นครสี่นาม" เนื่องจากมีชื่อมาแล้วสี่ชื่อ โดยแรกเริ่มใช้ชื่อว่า "ลาปลาตา" (La Plata) และเปลี่ยนเป็น "ชาร์กัส" (Charcas) และเปลี่ยนเป็น "ชูกิซากา" (Chuquisaca) และเปลี่ยนเป็น "ซูเกร" ใน ค.ศ. 1839 ดังในปัจจุบัน เพื่อเป็นเกียรติแก่ประธานาธิบดีคนแรกของโบลิเวีย คือ อันโตนิโอ โฆเซ เด ซูเกร

## อ้างอิง

หมวดหมู่:เมืองหลวงในทวีปอเมริกาใต้
หมวดหมู่:เมืองในประเทศโบลิเวีย
หมวดหมู่:แหล่งมรดกโลกในประเทศโบลิเวีย
หมวดหมู่:แหล่งมรดกโลกทางวัฒนธรรม
โรดทาวน์

**โรดทาวน์** () ตั้งอยู่บนบริเวณกลางชายฝั่งทางใต้เกาะทอร์โทลา เป็นเมืองหลวงของหมู่เกาะบริติชเวอร์จิน ซึ่งเป็นดินแดนโพ้นทะเลของบริเตน ใน ค.ศ. 2018 เมืองนี้มีประชากรประมาณ 15,000 คน

ชื่อเมืองมาจากศัพท์ทางการเดินเรือ "The Roads" (บริเวณนอกอ่าวที่เรือสมารถทอดสมอได้)

## ประวัติ
เมืองแห่งนี้มีประวัติศาสตร์มากมาย ในวันที่ 1 สิงหาคม ค.ศ. 1834 มีการอ่านแถลงการณ์ปลดปล่อยทาสให้เป็นอิสระ ถึงแม้ว่าทาสจะถูกยกเลิกอย่างเป็นทางการแล้วในปี ค.ศ. 1807 ในปี ค.ศ. 1853 ได้มีการก่อจลาจลเนื่องจากการขึ้นภาษีวัว กลุ่มผู้ก่อจลาจลจึงได้เผาเมืองนี้ รวมถึงแหล่งเกษตรกรรมส่วนใหญ่บนเกาะ

## อ้างอิง

## แหล่งข้อมูลอื่น

*article from Encyclopædia Britannica
*Real Travel/Frommer's Travel Guide to Road Town

หมวดหมู่:เมืองหลวงในเขตแคริบเบียน
หมวดหมู่:เมืองหลวงของดินแดนโพ้นทะเลของบริเตน